2005D0393 — DA — 25.05.2007 — 010.001

Dette dokument er et dokumentationsredskab, og institutionerne påtager sig intet ansvar herfor

►B KOMMISSIONENS BESLUTNING af 23. maj 2005 om beskyttelses- og overvågningszoner i forbindelse med bluetongue og betingelser for flytninger ud af og gennem disse zoner (meddelt under nummer K(2005) 1478) (EØS-relevant tekst) (2005/393/EF) (EFT L 130, 24.5.2005, p.22)

Ændret ved:









▼B

KOMMISSIONENS BESLUTNING

af 23. maj 2005

om beskyttelses- og overvågningszoner i forbindelse med bluetongue og betingelser for flytninger ud af og gennem disse zoner

(meddelt under nummer K(2005) 1478)

(EØS-relevant tekst)

(2005/393/EF)







KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det Europæiske Fællesskab, under henvisning til Rådets direktiv 2000/75/EF af 20. november 2000 om vedtagelse af specifikke bestemmelser vedrørende foranstaltninger til bekæmpelse og udryddelse af bluetongue hos får ( 1 ), særlig artikel 8, stk. 2, litra d), artikel 8, stk. 3, artikel 9, stk. 1, litra c), og artikel 19, stk. 3, og ud fra følgende betragtninger: (1) Kommissionens beslutning 2003/828/EF ( 2 ) indeholder bestemmelser om afgrænsningen af de overordnede geografiske områder, hvor medlemsstaterne skal etablere beskyttelses- og overvågningszoner (spærrezoner) i forbindelse med bluetongue. Den fastsætter ligeledes betingelser for fritagelse fra forbuddet i direktiv 2000/75/EF mod visse flytninger af dyr samt sæd, æg og embryoner herfra (udtransportforbuddet). (2) Beslutning 2003/828/EF er som følge af udviklingen i udbruddet og nye tilfælde af indslæbning af bluetongue til Fællesskabet fra tredjelande flere gange blevet ændret for at tilpasse afgrænsningen af disse zoner til nye dyresundhedsmæssige forhold. (3) Af hensyn til klarheden i fællesskabslovgivningen bør beslutning 2003/828/EF ophæves og afløses af nærværende beslutning. (4) I henhold til direktiv 2000/75/EF skal der ved afgrænsningen af beskyttelses- og overvågningszoner tages hensyn til de geografiske, administrative, økologiske og epizootiske faktorer, der er relevante for bluetongue, og til kontrolfaciliteterne. Under hensyntagen til disse faktorer og faciliteter samt de oplysninger, medlemsstaterne har afgivet, bør de i beslutning 2003/828/EF fastsatte zoner opretholdes, undtagen for Grækenlands og Portugals vedkommende. (5) I henhold til de nyeste videnskabelige oplysninger kan flytninger af vaccinerede dyr betragtes som sikre, uanset forekomsten af virus på oprindelsesstedet eller vektorernes aktivitet på bestemmelsesstedet. Fritagelserne fra udtransportforbuddet for indenlandske flytninger som fastsat i beslutning 2003/828/EF bør ændres for at tage hensyn til disse videnskabelige oplysninger. (6) I beslutning 2003/828/EF er Grækenland et af de overordnede geografiske områder, hvor der skal etableres spærrezoner. Grækenland har i overensstemmelse med direktiv 2000/75/EF indsendt en behørigt begrundet anmodning til Kommissionen, hvori landet anmoder om at blive slettet af listen over overordnede geografiske områder i beslutning 2003/828/EF. Grækenland bør derfor slettes af denne liste. (7) Portugal har indsendt en behørigt begrundet anmodning om at få ændret afgrænsningen af spærrezonerne i beslutning 2003/828/EF for denne medlemsstat. Under hensyntagen til de geografiske, administrative, økologiske og epizootiske faktorer, der er relevante for bluetongue i de pågældende områder i Portugal, bør afgrænsningen ændres. (8) De i denne beslutning fastsatte foranstaltninger er i overensstemmelse med udtalelse fra Den Stående Komité for Fødevarekæden og Dyresundhed — ud fra følgende betragtninger: VEDTAGET FØLGENDE BESLUTNING:







Artikel 1

Genstand

Formålet med denne beslutning er at afgrænse de overordnede geografiske områder, hvor medlemsstaterne skal oprette beskyttelses- og overvågningszoner (spærrezoner) i overensstemmelse med artikel 8, stk. 1, i direktiv 2000/75/EF.

Beslutningen har endvidere til formål at fastsætte betingelser for fritagelse fra forbuddet i artikel 9, stk. 1, litra c), og artikel 10, stk. 1, i direktiv 2000/75/EF mod visse flytninger af dyr samt sæd, æg og embryoner herfra ud af disse spærrezoner (udtransportforbuddet) og gennem disse spærrezoner (transit).

Denne beslutning finder ikke anvendelse på flytninger inden for de i artikel 2, stk. 1, nævnte spærrezoner, jf. dog andre artikler.

▼M10

Artikel 2

Afgrænsning af spærrezoner

►M15 Der afgrænses spærrezoner inden for de overordnede geografiske områder, der er opført under zonerne i bilag I. ◄

Fritagelse fra forbuddet mod, at dyr forlader disse spærrezoner, kan kun ske i overensstemmelse med artikel 3, 4, 5 og 6.

For så vidt angår spærrezone E tillader de berørte kompetente myndigheder flytninger mellem Spanien og Portugal af levende dyr af drøvtyggende arter på grundlag af en bilateral aftale.

For så vidt angår spærrezone F tillades flytning af levende dyr af arter, der er modtagelige for bluetongue, samt sæd, æg og embryoner heraf inden for spærrezonen. I medlemsstater, der har etableret en overvågningszone, må flytninger til denne zone dog kun finde sted efter godkendelse fra den kompetente myndighed på bestemmelsesstedet.

Denne beslutning finder i øvrigt ikke anvendelse på flytning af sæd, æg og embryoner, der er indsamlet eller produceret inden den 1. maj 2006.

▼M19

Artikel 2a

Fritagelse fra forbuddet mod flytning

1. Uanset artikel 6, stk. 1, litra c), i direktiv 2000/75/EF fritages følgende dyr fra forbuddet mod flytning i 20 km-zonen:

a) dyr, der transporteres til en bedrift inden for en radius af 20 km omkring en smittet bedrift

b) dyr, der transporteres direkte til et slagteri, der er beliggende i spærrezonen omkring afsenderbedriften

c) dyr, der transporteres til en bedrift, der er beliggende i spærrezonen omkring afsenderbedriften og uden for en radius af 20 km omkring en smittet bedrift, forudsat at: i) de kompetente myndigheder på afsender- og bestemmelsesbedriftens hjemsted har givet forhåndsgodkendelse, og at de af de kompetente myndigheder krævede dyresundhedsgarantier er opfyldt for så vidt angår foranstaltninger mod spredning af bluetonguevirus og beskyttelse mod vektorangreb, eller ii) der med negativt resultat er foretaget en agensidentifikationstest i henhold til del A, punkt 1), litra c), i bilag II på en prøve taget inden for 48 timer forud for afsendelse af det pågældende dyr, der skal beskyttes mod vektorangreb senest fra tidspunktet for prøvens udtagelse og ikke må forlade bestemmelsesbedriften, medmindre det sendes til direkte slagtning eller sendes i overensstemmelse med del A i samme bilag

d) dyr, der transporteres til en bedrift eller direkte til et slagteri, som er beliggende uden for spærrezonen omkring afsenderbedriften, herunder dyr bestemt til samhandel inden for Fællesskabet eller eksport, forudsat at: i) de kompetente myndigheder i de medlemsstater, som afsender- og bestemmelsesbedriften er beliggende i, har givet forhåndsgodkendelse, og at de af de kompetente myndigheder krævede dyresundhedsgarantier er opfyldt for så vidt angår foranstaltninger mod spredning af bluetonguevirus og beskyttelse mod vektorangreb, og ii) som et minimum betingelserne i artikel 3 eller artikel 4 er opfyldt, og iii) oprindelsesmedlemsstaten sikrer, at følgende supplerende tekst indføjes i de relevante sundhedscertifikater som fastlagt ved Rådets direktiv 64/432/EØF, 91/68/EØF og 92/65/EØF, hvis der er tale om dyr bestemt til samhandel inden for Fællesskabet, eller i det ved beslutning 93/444/EØF fastlagte sundhedscertifikat, hvis dyrene er bestemt til eksport: »Dyr i overensstemmelse med beslutning 2005/393/EF«.

▼B

Artikel 3

Fritagelse fra udtransportforbuddet for indenlandske flytninger

1. Der indrømmes fritagelse fra forbuddet mod indenlandske flytninger af dyr samt sæd, æg og embryoner herfra ud af en spærrezone, under forudsætning af at dyrene eller sæden, æggene og embryonerne herfra opfylder betingelserne i bilag II eller kravene i stk. 2 eller 3.

▼M1

2. Indenlandske flytninger som omhandlet i stk. 1 fritages fra udtransportforbuddet af den kompetente myndighed, under forudsætning af at:

a) dyrene har oprindelse i en besætning, der er vaccineret i overensstemmelse med et vaccinationsprogram, som er fastlagt af den kompetente myndighed, og

b) dyrene i) er blevet vaccineret mod den/de serotype(r), der forekommer eller kan forekomme i et epidemiologisk relevant oprindelsesområde, mere end 30 dage, men under 12 måneder forud for datoen for flytningen, eller ii) er under to måneder gamle på datoen for flytningen og transporteres til en bedrift med henblik på opfedning; denne bedrift skal være beskyttet mod vektorangreb, registreret af den kompetente myndighed og godkendt til opfedning.

▼B

3. ►M12 Hvis der i et epidemiologisk relevant område af spærrezonerne er forløbet over 40 dage efter den dato, hvor vektoren er ophørt med at være aktiv, indrømmer den kompetente myndighed fritagelser fra udtransportforbuddet for indenlandske flytninger af følgende: ◄

a) dyr, der er bestemt til bedrifter registreret til formålet af den for bestemmelsesbedriften kompetente myndighed, og som derefter kun må flyttes fra disse bedrifter med henblik på direkte slagtning

b) dyr, der er serologisk (ELISA eller AGID*) negative eller serologisk positive, men virologisk (PCR*) negative, eller

c) dyr, der er født efter den dato, hvor vektoren er ophørt med at være aktiv.

Den kompetente myndighed indrømmer kun de i dette stykke fastsatte fritagelser i den periode, hvor vektoren ikke er aktiv.

Hvis det i forbindelse med epidemiovervågningsprogrammet, jf. artikel 9, stk. 1, litra b), i direktiv 2000/75/EF, konstateres, at vektoren igen er aktiv i den berørte spærrezone, sørger den kompetente myndighed for, at disse fritagelser ikke længere finder anvendelse.

4. Der indføres en procedure under den kompetente myndigheds kontrol for at sikre, at dyr, der flyttes på de i denne artikel fastsatte betingelser, ikke flyttes videre til en anden medlemsstat.

Artikel 4

Fritagelse fra udtransportforbuddet for indenlandske flytninger af dyr til slagtning

►M12 Flytninger af dyr fra en spærrezone til omgående slagtning inden for samme medlemsstats område fritages af den kompetente myndighed fra udtransportforbuddet, under forudsætning af at:

a) der med positivt resultat er foretaget en individuel risikovurdering af sandsynligheden for kontakt mellem dyr og vektorer under transporten til slagteriet under hensyntagen til:

b) de dyr, der skal flyttes, ikke viser tegn på bluetongue på transportdagen

c) dyrene transporteres under officielt tilsyn direkte til slagteriet i køretøjer plomberet af myndighederne

d) den myndighed, der er ansvarlig for slagteriet, forud for transporten underrettes om, at der vil blive sendt dyr til slagteriet, samt at denne myndighed underretter den kompetente myndighed på afsendelsesstedet om deres ankomst.

Artikel 5

Fritagelse fra udtransportforbuddet for dyr, der forlader en spærrezone i forbindelse med samhandel inden for Fællesskabet

▼M12

1. Flytninger af dyr samt sæd, æg og embryoner herfra fra spærrezonerne fritages af den kompetente myndighed fra udtransportforbuddet, når der er tale om samhandel inden for Fællesskabet, under forudsætning af at:

a) dyrene eller sæden, æggene eller embryonerne herfra opfylder betingelserne i artikel 3 eller 4, og

▼M17

b) dette forhåndsgodkendes af bestemmelsesmedlemsstaten, undtagen for så vidt angår frosset sæd og æg og embryoner.

▼B

2. Den medlemsstat, hvor de dyr, der er berørt af fritagelsen i stk. 1, har deres oprindelse, sørger for, at følgende supplerende tekst indføjes i de relevante sundhedscertifikater, der er fastsat i Rådets direktiv 64/432/EØF ( 3 ), 88/407/EØF ( 4 ), 89/556/EØF ( 5 ), 91/68/EØF ( 6 ) og 92/65/EØF ( 7 ):

»dyr/sæd/æg/embryoner ( 8 ) i overensstemmelse med beslutning 2005/393/EF

▼M12

3. Denne artikel finder ikke anvendelse på flytning af dyr, som finder sted i overensstemmelse med fritagelsen i artikel 2a.

▼M19

Artikel 6

Transit af dyr

1. Dyr fra en spærrezone, der transporteres til eller i transit gennem områder uden for en spærrezone, samt de anvendte transportmidler behandles med godkendte insekticider på pålæsningsstedet, eller under alle omstændigheder inden de forlader spærrezonen.

Dyr, der fra et område uden for en spærrezone sendes i transit gennem en spærrezone, samt de anvendte transportmidler behandles med godkendte insekticider på pålæsningsstedet, eller under alle omstændigheder inden de føres ind i spærrezonen.

Er der under transitten gennem en spærrezone afsat en hvileperiode på et kontrolsted, skal dyrene være beskyttet mod angreb fra vektorer.

2. Følgende supplerende tekst indføjes i de relevante sundhedscertifikater som fastlagt ved Rådets direktiv 64/432/EØF, 91/68/EØF og 92/65/EØF, hvis der er tale om dyr bestemt til samhandel inden for Fællesskabet, eller i det ved beslutning 93/444/EØF fastlagte sundhedscertifikat, hvis dyrene er bestemt til eksport:

»Insekticidbehandling med … (produktets navn) den … (dato) kl. … (klokkeslæt) i overensstemmelse med beslutning 2005/393/EF.«

3. Hvis der i et epidemiologisk relevant område af spærrezonerne er forløbet over 40 dage efter den dato, hvor vektoren er ophørt med at være aktiv, ophører stk. 1 og 2 med at finde anvendelse.

Den kompetente myndighed sørger dog for, at denne fritagelse ikke længere finder anvendelse, hvis det i forbindelse med epidemiovervågningsprogrammet, jf. artikel 9, stk. 1, litra b), i direktiv 2000/75/EF, konstateres, at vektoren igen er aktiv i den berørte spærrezone.

▼B

Artikel 7

Gennemførelsesforanstaltninger

Medlemsstaterne ændrer deres handelsforanstaltninger for at bringe dem i overensstemmelse med denne beslutning, og de bekendtgør straks offentligt, hvilke foranstaltninger der er truffet. De underretter straks Kommissionen herom.

Artikel 8

Ophævelse

Beslutning 2003/828/EF ophæves.

Henvisninger til den ophævede beslutning betragtes som henvisninger til nærværende beslutning.

Artikel 9

Anvendelse

Denne beslutning anvendes fra den 13. juni 2005.

Artikel 10

Adressater

Denne beslutning er rettet til medlemsstaterne.









BILAG I

Spærrezoner: geografiske områder, hvor medlemsstaterne opretter beskyttelses- og overvågningszoner

Zone A

(serotype 2 og 9 samt i mindre grad 4 og 16)

Italien

Abruzzo : Chieti og alle kommuner, der hører ind under den lokale sundhedsmyndighed i Avezzano-Sulmona

Basilicata : Matera og Potenza

Calabria : Catanzaro, Cosenza, Crotone, Reggio Calabria og Vibo Valentia

Campania : Caserta, Benevento, Avellino, Napoli og Salerno

Lazio : Frosinone og Latina

Molise : Isernia og Campobasso

Puglia : Foggia, Bari, Lecce, Taranto og Brindisi

Sicilien : Agrigento, Catania, Caltanissetta, Enna, Messina, Palermo, Ragusa, Siracusa og Trapani

Malta

▼M17

Zone B

(serotype 2)

Italien

Abruzzo : L'Aquila, med undtagelse af de kommuner, der hører ind under den lokale sundhedsmyndighed i Avezzano-Sulmona

Lazio : Rieti, Roma og Viterbo

Toscana : Grosseto

Umbrien : Terni og Perugia.

▼B

Zone C

(serotype 2 og 4 samt i mindre grad 16)

Frankrig

Corse-du-Sud og Haute-Corse

▼M7 —————

▼M14

Italien

Sassari

▼B

Zone D

Cypern

Zone E

(serotype 4)

▼M15

Spanien:

— Den selvstyrende region Extremadura: provinserne Cáceres og Badajoz

— Den selvstyrende region Andalusien: provinserne Cádiz, Córdoba, Huelva, Jaén (distrikterne (comarcas) Alcalá la Real, Andújar, Huelma, Jaén, Linares, Santiesteban del Puerto og Ubeda), Málaga og Sevilla

— Den selvstyrende region Castilla-La Mancha: provinserne Albacete (distriktet (comarca) Alcaraz), Ciudad Real og Toledo

— Den selvstyrende region Castilla y León: provinserne Avila (distrikterne (comarcas) Arenas de San Pedro, Candeleda, Cebreros, El Barco de Ávila, Las Navas del Marqués, Navaluenga og Sotillo de la Adrada) og Salamanca (distrikterne (comarcas) Béjar, Ciudad Rodrigo og Sequeros)

— Den selvstyrende region Madrid: provinsen Madrid (distrikterne (comarcas) Alcalá de Henares, Aranjuez, Arganda del Rey, Colmenar Viejo, El Escorial, Grinon, Municipio de Madrid, Navalcarnero, San Martín de Valdeiglesias, Torrelaguna og Villarejo de Salvanés).

▼M16

Portugal:

— Landbrugsministeriets regionalkontor i Algarve: alle kommuner (concelhos)

— Landbrugsministeriets regionalkontor i Alentejo: alle kommuner

— Landbrugsministeriets regionalkontor i Ribatejo e Oeste: alle kommuner

— Landbrugsministeriets regionalkontor i Beira Interior: kommunerne Penamacor, Fundão, Idanha-a-Nova, Castelo Branco, Proença-a-Nova, Vila Velha de Ródão og Mação.

▼M9

Zone F

(serotype 8)

Belgien:

Hele området

▼M17

Frankrig

— departementet Aube: arrondissementet Bar-sur-Aube og kantonerne Arcis-sur-Aube, Chapelle-Saint-Luc, Mery-sur-Seine, Piney, Ramerupt og Troyes (1., 2., 3., 4., 5. og 7. kanton)

— departementet Ardennes

— departementet Aisne

— departementet Marne

— departementet Haute-Marne: arrondissementet Saint-Dizier og kantonerne Andelot-Blancheville, Bourmont, Chaumont-Nord, Chaumont-Sud, Clefmont, Juzennecourt, Saint-Blin og Vignory

— departementet Meurthe-et-Moselle

— departementet Meuse

— departementet Moselle

— departementet Nord

— departementet Oise: arrondissementerne Clermont og Compiègne og kantonerne Beauvais-Nord-Est, Beauvais-Nord-Ouest, Beauvais-Sud-Ouest, Betz, Crépy-en-Valois, Crèvecoeur-le-Grand, Formerie, Grandvilliers, Marseille-en-Beauvaisis, Nanteuil-le-Haudouin, Nivillers og Pont Sainte Maxence

— departementet Pas-de-Calais

— departementet Bas-Rhin: arrondissementerne Haguenau, Molsheim, Saverne, Strasbourg-campagne, Strasbourg-ville og Wissembourg og kantonen Obernai

— departementet Seine-Maritime: kantonerne Aumale, Blangy-sur-Bresle og Eu

— departementet Seine-et-Marne: kantonerne Ferté-sous-Jouarre, Lizy-sur-Ourcq og Rebais

— departementet Somme

— departementet Vosges: kantonerne Bulgnéville, Charmes, Châtenois, Coussey, Mirecourt, Neufchâteau, Raon-l’étape, Senones og Vittel.

▼M20

Tyskland

Baden-Württemberg

Landkreis Böblingen

Landkreis Calw

Stadtkreis Baden-Baden

Landkreis Enzkreis

Landkreis Esslingen

Landkreis Freudenstadt

Landkreis Göppingen

Stadtkreis Heidelberg

Stadtkreis Heilbronn

Landkreis Heilbronn

Hohenlohekreis

Landkreis Karlsruhe

Stadtkreis Karlsruhe

Landkreis Ludwigsburg

Stadtkreis Mannheim

Main-Tauber-Kreis

Neckar-Odenwald-Kreis

I Ortenaukreis: Achern, Appenweier, Bad Peterstal-Griesbach, Durbach, Kappelrodeck, Kehl, Lauf, Lautenbach, Neuried, Oberkirch, Offenburg, Oppenau, Ottenhöfen im Schwarzwald, Renchen, Rheinau, Sasbach, Sasbachwalden, Schutterwald, Seebach og Willstätt

I Ostalbkreis: Abtsgmünd, Adelmannsfelden, Durlangen, Eschach, Göggingen, Gschwend, Iggingen, Jagstzell, Leinzell, Lorch, Mutlangen, Obergröningen, Rosenberg, Ruppertshofen, Schechingen, Schwäbisch Gmünd, Spraitbach, Täferrot og Waldstetten

Stadtkreis Pforzheim

Landkreis Rastatt

Rems-Murr-Kreis

Landkreis Reutlingen: Walddorfhäslach og Pliezhausen

Rhein-Neckar-Kreis

Landkreis Schwäbisch-Hall

Stadtkreis Stuttgart

Landkreis Tübingen

Bayern

I Landkreis Ansbach: Adelshofen, Buch am Wald, Diebach, Gebsattel, Geslau, Insingen, Neusitz, Ohrenbach, Rothenburg ob der Tauber, Schillingsfürst, Schnelldorf, Steinsfeld, Wettringen, Windelsbach og Wörnitz

Landkreis Aschaffenburg

Stadt Aschaffenburg

Landkreis Bad Kissingen

I Landkreis Hassberge: Gädheim og Theres

Landkreis Kitzingen, dog ikke Gemeinde Geiselwind

Landkreis Main-Spessart

Landkreis Miltenberg

I Landkreis Neustadt a.d. Aisch-Bad Windsheim: Burgbernheim, Ergersheim, Gallmersgarten, Gollhofen, Hemmersheim, Ippesheim, Markt Bibart, Markt Nordheim, Oberickelsheim, Oberscheinfeld, Simmershofen, Sugenheim, Uffenheim og Weigenheim

Landkreis Rhön-Grabfeld

Landkreis Schweinfurt

Stadt Schweinfurt

Landkreis Würzburg

Stadt Würzburg

Brandenburg

I Landkreis Prignitz: Besandten, Eldenburg og Wootz

Freie Hansestadt Bremen

Hele delstatens område

Freie und Hansestadt Hamburg

Hele delstatens område

Hessen

Hele delstatens område

Mecklenburg-Vorpommern

I Landkreis Ludwigslust: Belsch, Bengerstorf, Besitz, Stadt Boizenburg, Brahlstorf, Dersenow, Stadt Dömitz, Gresse, Greven, Gallin, Grebs-Niendorf, Karenz, Leussow, Stadt Lübtheen, Malk Göhren, Malliß, Neu Gülze, Neu Kaliß, Nostorf, Pritzier, Redefin, Schwanheide, Teldau, Tessin/Bzbg., Vellahn, Vielank og Warlitz

Niedersachsen

Hele delstatens område

Nordrhein-Westfalen

Hele delstatens område

Rheinland-Pfalz

Hele delstatens område

Saarland

Hele delstatens område

Sachsen-Anhalt

Landkreis Altmarkkreis Salzwedel

Landkreis Aschersleben-Staßfurt

I Landkreis Bernburg: Güsten

Landkreis Bördekreis

I Burgenlandkreis: Billroda, Bucha, Herrengosserstedt, Kahlwinkel, Lossa, Memleben, Saubach, Steinburg, Tromsdorf, Wangen, Wischroda og Wohlmirstedt

Landkreis Halberstadt

I Landkreis Jerichower Land: Hohenwarte og Lostau

Landeshauptstadt Magdeburg

I Kreis Mansfelder Land: Abberode, Ahlsdorf, Alterode, Annarode, Arnstedt, Benndorf, Bischofrode, Biesenrode, Bornstedt, Bräunrode, Braunschwende, Eisleben, Friesdorf, Gorenzen, Greifenhagen, Großörner, Harkerode, Helbra, Hergisdorf, Hermerode, Hettstedt, Klostermansfeld, Mansfeld, Möllendorf, Molmerswende, Osterhausen, Piskaborn, Quenstedt, Ritterode, Ritzgerode, Rothenschirmbach, Schmalzerode, Siebigerode, Stangerode, Sylda, Ulzigerode, Vatterode, Walbeck, Welbsleben, Wiederstedt, Wimmelburg, Wippra og Wolferode

I Landkreis Merseburg-Querfurt: Farnstädt, Grockstädt, Leimbach, Querfurt, Schmon, Vitzenburg, Weißenschirmbach og Ziegelroda

Landkreis Ohre-Kreis

Landkreis Quedlinburg

Landkreis Sangerhausen

I Landkreis Schönebeck: Atzendorf, Biere, Eickendorf, Förderstedt, Löbnitz (Bode), Schönebeck (Elbe) og Welsleben

I Landkreis Stendal: Aulosen, Badingen, Ballerstedt, Berkau, Bismark (Altmark), Boock, Bretsch, Büste, Dobberkau, Flessau, Gagel, Garlipp, Gladigau, Gollensdorf, Grassau, Groß Garz, Heiligenfelde, Hohenwulsch, Holzhausen, Insel, Käthen, Kläden, Könnigde, Kossebau, Kremkau, Krevese, Lückstedt, Lüderitz, Meßdorf, Möringen, Nahrstedt, Pollitz, Querstedt, Rochau, Rossau, Schäplitz, Schernebeck, Schinne, Schorstedt, Staats, Steinfeld, Tangerhütte, Uchtdorf, Uchtspringe, Vinzelberg, Volgfelde, Wanzer, Windberge og Wittenmoor

Landkreis Wernigerode

Schleswig-Holstein

I Kreis Herzogtum Lauenburg: Alt Mölln, Aumühle, Bälau, Basedow, Basthorst, Besenthal, Börnsen, Borstorf, Breitenfelde, Bröthen, Brunstorf, Buchhorst, Büchen, Dahmker, Dalldorf, Dassendorf, Elmenhorst, Escheburg, Fitzen, Fuhlenhagen, Geesthacht, Göttin, Grabau, Grambek, Groß Pampau, Grove, Gudow, Gülzow, Güster, Hamfelde, Hamwarde, Havekost, Hohenhorn, Hornbek, Juliusburg, Kankelau, Kasseburg, Klein Pampau, Koberg, Köthel, Kollow, Kröppelshagen-Fahrendorf, Krüzen, Krukow, Kuddewörde, Langenlehsten, Lanze, Lauenburg/Elbe, Lehmrade, Linau, Lütau, Möhnsen, Mölln, Mühlenrade, Müssen, Niendorf/Stecknitz, Poggensee, Roseburg, Forstgutsbezirk Sachsenwald, Sahms, Schnakenbek, Schönberg, Schretstaken, Schulendorf, Schwarzenbek, Siebeneichen, Sirksfelde, Talkau, Tramm, Walksfelde, Wangelau, Wentorf bei Hamburg, Wentorf (Amt Sandesneben), Wiershop, Witzeeze, Wohltorf, Woltersdorf og Worth

I Kreis Pinneberg: Appen, Barmstedt, Bevern, Bilsen, Bönningstedt, Bokholt-Hanredder, Borstel-Hohenraden, Bullenkuhlen, Ellerbek, Ellerhoop, Elmshorn, Groß Nordende, Halstenbek, Haselau, Haseldorf, Hasloh, Heede, Heidgraben, Heist, Hemdingen, Hetlingen, Holm, Klein Nordende, Klein Offenseth-Sparrieshoop, Kölln-Reisiek, Kummerfeld, Seester, Moorrege, Neuendeich, Pinneberg, Prisdorf, Quickborn, Raa-Besenbek, Rellingen, Schenefeld, Seester, Seestermühe, Seeth-Ekholt, Tangstedt, Tornesch, Uetersen og Wedel

I Kreis Segeberg: Alveslohe, Ellerau, Henstedt-Ulzburg og Norderstedt

I Kreis Steinburg: Altenmoor, Borsfleth, Engelbrechtsche Wildnis, Glückstadt, Herzhorn, Horst (Holstein), Kiebitzreihe, Kollmar, Neuendorf b. Elmshorn og Sommerland

I Kreis Stormarn: Ahrensburg, Ammersbek, Bargteheide, Barsbuettel, Braak, Brunsbek, Delingsdorf, Glinde, Grande, Groenwohld, Grossensee, Grosshansdorf, Hamfelde, Hammoor, Hohenfelde, Hoisdorf, Jersbek, Koethel, Luetjensee, Oststeinbek, Rausdorf, Reinbek, Siek, Stapelfeld, Steinburg, Tangstedt, Todendorf, Trittau og Witzhave

Thüringen

Landkreis Eichsfeld

Stadt Eisenach

Stadt Erfurt

Landkreis Gotha

Landkreis Hildburghausen

Ilmkreis

Kyffhäuserkreis

Landkreis Nordhausen

I Landkreis Saalfeld-Rudolstadt: Allendorf, Bad Blankenburg, Bechstedt, Dröbischau, Katzhütte, Königsee, Mellenbach-Glasbach, Meuselbach-Schwarzmühle, Oberhain, Remda-Teichel, Rottenbach, Rudolstadt og Schwarzburg

Landkreis Schmalkalden-Meiningen

Landkreis Sömmerda

Stadt Suhl

Unstrut-Hainich-Kreis

Wartburgkreis

Stadt Weimar

Landkreis Weimarer Land

▼M9

Luxembourg:

Hele området

▼M11

Nederlandene:

Hele området.

▼M14

Zone G

(serotype 2 og 4 samt i mindre grad 16 og 1)

Italien

Sardinien: Cagliari, Nuoro og Oristano.

▼M17

Zone H

Bulgarien

— det administrative distrikt Burgas.

▼M12









BILAG II

(jf. artikel 3, stk. 1)

A. Levende drøvtyggere

1. Inden afsendelse skal levende drøvtyggere have været beskyttet mod angreb fra insekter af slægten Culicoïdes, som sandsynligvis er kompetente bluetonguevirusvektorer, i mindst a) 60 dage, eller b) 28 dage, og de skal i den periode med negativt resultat have været underkastet serologiske test til påvisning af antistoffer mod bluetonguevirusgruppen, der er udført mindst 28 dage efter datoen for påbegyndelse af perioden for beskyttelse mod vektorangreb, i henhold til OIE's Manual of Diagnostic Tests and Vaccines for Terrestrial Animals, eller c) 14 dage, og de skal i den periode med negativt resultat have været underkastet en agensidentifikationstest, der er udført mindst 14 dage efter datoen for påbegyndelse af perioden for beskyttelse mod vektorangreb, i henhold til OIE's Manual of Diagnostic Tests and Vaccines for Terrestrial Animals.

2. Under transporten til bestemmelsesstedet skal de levende drøvtyggere have været beskyttet mod angreb fra insekter af slægten Culicoïdes.

B. Sæd fra drøvtyggere

1. Sæd skal være indsamlet fra donordyr, der: a) har været beskyttet mod angreb fra insekter af slægten Culicoïdes, som sandsynligvis er kompetente bluetonguevirusvektorer, i mindst 60 dage før datoen for påbegyndelsen af og under indsamlingen af sæden, eller b) med negativt resultat har været underkastet en serologisk test til påvisning af antistoffer mod bluetonguevirusgruppen, der er udført mindst hver 60. dag i indsamlingsperioden og mellem 21 og 60 dage efter den sidste indsamling, i henhold til OIE's Manual of Diagnostic Tests and Vaccines for Terrestrial Animals, eller c) med negativt resultat har været underkastet en agensidentifikationstest i henhold til OIE's Manual of Diagnostic Tests and Vaccines for Terrestrial Animals, der er udført på blodprøver, som er indsamlet: i) ved den første og den sidste indsamling, og ii) i sædindsamlingsperioden: — mindst hver 7. dag, hvis der er tale om en virusisolationstest, eller — mindst hver 28. dag, hvis der er tale om polymerase-kædereaktion (PCR-test).

2. Der må produceres frisk sæd fra donorhandyr, der har været beskyttet mod angreb fra insekter af slægten Culicoïdes i mindst 30 dage før datoen for påbegyndelsen af og under indsamlingen af sæden, og som: a) med negativt resultat har været underkastet en serologisk test til påvisning af antistoffer mod bluetonguevirusgruppen, der er udført før den første indsamling og hver 28. dag i indsamlingsperioden og 28 dage efter den sidste indsamling, i henhold til OIE's Manual of Diagnostic Tests and Vaccines for Terrestrial Animals, eller b) med negativt resultat har været underkastet en agensidentifikationstest, der er udført på indsamlede blodprøver, i henhold til OIE's Manual of Diagnostic Tests and Vaccines for Terrestrial Animals: i) ved den første og den sidste indsamling og 7 dage efter den sidste indsamling, og ii) i sædindsamlingsperioden: — mindst hver 7. dag, hvis der er tale om en virusisolationstest, eller — mindst hver 28. dag, hvis der er tale om polymerase-kædereaktion (PCR-test).

3. Der må produceres frosset sæd fra donorhandyr, der med negativt resultat har været underkastet en serologisk test til påvisning af antistoffer mod bluetonguevirusgruppen, der er udført på en prøve, som er udtaget mellem 21 og 30 dage efter sædindsamlingen i den obligatoriske opbevaringsperiode, i henhold til OIE's Manual of Diagnostic Tests and Vaccines for Terrestrial Animals og i overensstemmelse med punkt 1, litra f), i bilag C til Rådets direktiv 88/407/EØF ( 9 ) eller kapitel III, litra g), i bilag D til direktiv Rådets 92/65/EF ( 10 ).

4. Drøvtyggerhundyr holdes under observation på oprindelsesbedriften i mindst 28 dage efter inseminering med frisk sæd som omhandlet i stk. 1 og 2.

C. Oocyter og embryoner fra drøvtyggere

1. In vivo-befrugtede embryoner af kvæg skal indsamles i overensstemmelse med Rådets direktiv 89/556/EØF ( 11 )

2. In vivo-befrugtede embryoner af andre drøvtyggere end kvæg og in vitro-producerede embryoner af kvæg skal være indsamlet fra donorhundyr, der: a) har været beskyttet mod angreb fra insekter af slægten Culicoïdes, som sandsynligvis er kompetente bluetonguevirusvektorer, i mindst 60 dage før datoen for påbegyndelsen af og under indsamlingen af embryoner/oocyter, eller b) med negativt resultat har været underkastet en serologisk test til påvisning af antistoffer mod bluetonguevirusgruppen, der er udført mellem 21 og 60 dage efter indsamling af embryoner/oocyter, i henhold til OIE's Manual of Diagnostic Tests and Vaccines for Terrestrial Animals, eller c) med negativt resultat har været underkastet en agensidentifikationstest, der er udført på blodprøver, som er udtaget på dagen for indsamling af embryoner/oocyter, i henhold til OIE's Manual of Diagnostic Tests and Vaccines for Terrestrial Animals.